钦定古今图书集成/明伦汇编/氏族典/第598卷 > 《郑樵通志》 > 宇文导
## 钦定古今图书集成/明伦汇编/氏族典/第598卷 > 《郑樵通志》 > 宇文导

按《周书邵惠公颢传》：“颢子导，字菩萨，少雄豪，有仁惠，
太祖爱之，入关从而西。太祖讨侯莫陈悦，悦败走，导
追斩之，以功封饶阳县侯。魏文帝即位，进爵为公。三
年，太祖东征，导督禁旅，会于沙苑，与齐神武战，大破
之，为华州刺史，进爵章武郡公。导性宽明，善于抚御。
凡所引接，人皆尽诚，临事敬慎，常若弗及。魏恭帝元”
年十二月，薨于上邽，年四十四。赠本官，加尚书令、秦
州刺史，谥曰孝导。五子：广、亮、翼、椿、众。亮。椿并出后于
杞。